**Aktsionäride otsuste vastuvõtmine üldkoosolekut kokku kutsumata**

Käesolevad Punktid Technologies AS-i (registrikood: 16158335; **Aktsiaselts**) aktsionäride otsuste eelnõud on 4. veebruaril 2025 avaldatud börsiteatena ja 5. veebruaril 2025 avaldatud väljaandes Eesti Ekspress eesmärgiga võtta kooskõlas äriseadustiku §-s 2991 sätestatuga üldkoosolekut kokku kutsumata vastu Aktsiaseltsi aktsionäride järgmised otsused:

1. **Audiitori kinnitamine**

**Otsuse eelnõu:**

Määrata Aktsiaseltsi 2023. majandusaasta aruande auditi läbiviijaks Number RT OÜ (registrikood: 10213553) ja kiita heaks Number RT OÜ poolt Aktsiaseltsi 2023. majandusaasta aruande auditeerimine.

1. **Majandusaasta aruande kinnitamine**

Aktsiaseltsi juhatus on esitanud Aktsiaseltsi 2023. majandusaasta auditeeritud aruande perioodi 1. jaanuar 2023 – 31. detsember 2023 kohta. Audiitori aruandes on audiitor loobunud majandusaasta aruande suhtes arvamuse avaldamisest. Samuti on 2023. majandusaasta aruandega korrigeeritud 2022. aruandeaasta näitajaid.

**Otsuse eelnõu:**

Kinnitada Aktsiaseltsi 2023. majandusaasta auditeeritud aruanne aktsionäridele esitatud kujul.

1. **Kasumi jaotamise ettepanek**

2023. majandusaasta aruande kohaselt oli Aktsiaseltsi konsolideeritud puhaskasum 46 221 eurot. Aktsiaseltsi juhatus on teinud ettepaneku suunata 2023. majandusaasta puhaskasum eelmiste perioodide akumuleerunud kahjumi katteks ning aktsionäridele väljamakseid mitte teha.

**Otsuse eelnõu:**

Suunata 2023. majandusaasta puhaskasum eelmiste perioodide akumuleerunud kahjumi katteks ning aktsionäridele väljamakseid mitte teha.

1. **Nõukogu liikmete volituste pikendamine**

**Otsuse eelnõu:**

Kiita heaks Kaarel Elissaar’e (isikukood: 39009180291) tegutsemine nõukogu liikmena alates 9. novembrist 2024 kuni käesoleva otsuse vastuvõtmise hetkeni. Pikendada Kaarel Elissaar’e ja Sander Kahk’i (isikukood: 38906010213) volitusi nõukogu liikmetena kolme aasta võrra.

Otsuste eelnõud ning muud seaduse kohaselt avalikustamisele kuuluvad andmed on avaldatud Aktsiaseltsi kodulehel <https://punktid.ee/investor>.

Küsimused seoses otsuste eelnõude, hääletamise ja muude korralduslike teemade osas palume esitada Aktsiaseltsi e-posti aadressile [invest@punktid.com](mailto:invest@punktid.com) hiljemalt 25. veebruariks 2025 kella 16.00-ks. Küsimused, vastused ja vastuvõetud otsused avalikustatakse Aktsiaseltsi kodulehel.

**Hääletamise kord ja juhised**

Hääleõiguslike aktsionäride nimekiri fikseeritakse seitse päeva enne hääletuse lõppemist, s.o. 20. veebruaril 2025 Nasdaq CSD Eesti arveldussüsteemi tööpäeva lõpu seisuga. Aktsionäridel on võimalik otsuste eelnõude osas hääletada üksnes kas elektrooniliste vahendite abil või esitades hääle paberkandjal järgmiselt:

1. hääletada saab alates 5. veebruarist 2025 kella 10.00-st kuni 27. veebruarini 2025 kella 10.00-ni (GMT+2);
2. hääletamiseks koostatud hääletussedeli vorm on kättesaadav aadressil <https://punktid.ee/investor>, kus on võimalik seda täita ning täidetud dokument allkirjastamiseks alla laadida;
3. elektrooniliseks hääletamiseks täidab aktsionär või tema esindaja hääletussedeli vormi vastavalt selles toodud juhistele, allkirjastab selle digitaalselt (ID-kaardi, digi-ID või Mobiil-ID abil) ning edastab digitaalselt allkirjastatud hääletussedeli e-posti aadressile [invest@punktid.com](mailto:invest@punktid.com) ülal punktis (i) nimetatud tähtajaks;
4. paberkandjal hääletamiseks täidab aktsionär või tema seaduslik või volitatud esindaja hääletussedeli vastavalt selles toodud juhistele, allkirjastab selle paberkandjal ning saadab skaneeritud hääletussedeli e-posti aadressile [invest@punktid.com](mailto:invest@punktid.com) ja hääletussedeli originaali postiga Aktsiaseltsi kontorisse aadressile Tornimäe tn 3 // 5 // 7, 10145 Tallinn selliselt, et see saabuks hiljemalt 27. veebruaril 2025 kell 10.00 (GMT+2);
5. kui hääletussedeli täidab aktsionäri volitatud esindaja, tuleb lisaks hääletussedelile edastada ülal punktis (iv) märgitud (elektroonilisel või paberkandjal, vajalik põhi on kättesaadav aadressil <https://punktid.ee/investor>) kujul ja ajaks ka vastava volikirja originaal;
6. kui hääletussedeli täitjaks on välisriigi juriidiline isik, tuleb lisaks hääletussedelile (ja volikirjale, kui see on asjakohane), edastada ülal punktis (iv) märgitud (elektrooniliselt ja paberkandjal) kujul ja ajaks ka vastava välisriigi juriidilise isiku registrikaardi väljatrükk, millelt nähtuvad välisriigi juriidilise isiku esindusõiguslikud isikud.

Äriseadustiku § 2991 lõike 2 kohaselt, kui aktsionär ei teata nimetatud tähtaja jooksul, kas ta on otsuse poolt või vastu, loetakse, et ta hääletab otsuse vastu.

Hääletustulemused avaldab juhatus 27. veebruaril 2025 börsiteatena, hääletustulemuste kohta koostab juhatus hääletusprotokolli vastavalt äriseadustiku § 2991 lõike 4 nõuetele ning see avaldatakse Aktsiaseltsi kodulehel vastavalt äriseadustiku § 2991 lõikele 6.

Lisainformatsiooni saamiseks palume kontakteeruda:

Hannes Niid

Juhatuse liige

E-mail: [invest@punktid.com](mailto:invest@punktid.com)